Document ID: 32004R1499

ΚΑΝΟΝΙΣΜΌΣ (ΕΚ) αριθ. 1499/2004 ΤΗΣ ΕΠΙΤΡΟΠΉΣ
της 24ης Αυγούστου 2004
όσον αφορά ορισμένα εξαιρετικά μέτρα υποστήριξης της αγοράς στον τομέα αυγών στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 14,
Εκτιμώντας τα ακόλουθα:
(1)
Λόγω της εμφάνισης της γρίπης των ορνίθων σε ορισμένες περιοχές παραγωγής στο Βέλγιο, επιβλήθηκαν εμπορικοί και κτηνιατρικοί περιορισμοί, γι’ αυτό το κράτος μέλος, με την απόφαση 2003/289/ΕΚ της Επιτροπής, της 25ης Απριλίου 2003, σχετικά με τα προστατευτικά μέτρα που αφορούν τη γρίπη των ορνίθων στο Βέλγιο (2). Συνεπώς, η μεταφορά και η εμπορία των αυγών για επώαση απαγορεύτηκαν προσωρινά εντός του Βελγίου.
(2)
Οι περιορισμοί της ελεύθερης κυκλοφορίας των αυγών για επώαση, η οποία προκύπτει από την εφαρμογή κτηνιατρικών μέτρων, ενδέχεται να διαταράξει σοβαρά την αγορά των αυγών για επώαση στο Βέλγιο. Οι βελγικές αρχές έλαβαν μέτρα υποστήριξης της αγοράς η διάρκεια εφαρμογής της οποίας είναι αυστηρά αναγκαία και περιορίζεται στα αυγά για επώαση. Τα μέτρα αυτά προέβλεπαν τη δυνατότητα χρησιμοποίησης των αυγών για επώαση των οποίων η επώαση δεν ήταν πλέον δυνατή για τη μεταποίηση σε προϊόντα πουλερικών.
(3)
Τα μέτρα αυτά είχαν πράγματι θετικό αποτέλεσμα στην αγορά των αυγών για επώαση και των αυγών γενικότερα. Είναι επομένως αιτιολογημένο να εξομοιωθούν τα μέτρα αυτά με τα ειδικά μέτρα στηρίξεως της αγοράς κατά την έννοια του άρθρου 14 του κανονισμού (ΕΟΚ) αριθ. 2771/75 και να χορηγηθεί ενίσχυση η οποία θα επιτρέπει την αντιστάθμιση μέρους των οικονομικών απωλειών που προκλήθηκαν από τη χρήση αυγών για επώαση για τη μεταποίηση σε προϊόντα πουλερικών.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η χρήση για τη μεταποίηση αυγών για επώαση που υπάγονται στον κωδικό ΣΟ 0407 00 19, η οποία πραγματοποιήθηκε μεταξύ της 16ης Απριλίου και της 5ης Μαΐου 2003, και αποφασίστηκε από τις βελγικές αρχές μετά την εφαρμογή της απόφασης 2003/289/ΕΚ, θεωρείται ως εξαιρετικό μέτρο στηρίξεως της αγοράς δυνάμει του άρθρου 14 του κανονισμού (ΕΟΚ) αριθ. 2771/75.
2. Δυνάμει του μέτρου που αναφέρεται στην παράγραφο 1, χορηγείται αντιστάθμιση:
-
0,097 ευρώ ανά αυγό για επώαση φυλής «ορνίθων αναπαραγωγής» για μέγιστο συνολικό αριθμό 5 372 000 τεμάχια,
-
0,081 ευρώ ανά αυγό προς επώαση φυλής «ωοπαραγωγής» για μέγιστο συνολικό αριθμό 314 000 τεμαχίων,
-
0,265 ευρώ ανά αυγό προς επώαση φυλής «αναπαραγωγής» για μέγιστο συνολικό αριθμό 99 000 τεμαχίων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 2004.

Labels: 3
17
18
6